ห้ามซื้อขายหุ้นเอสซีฯของชินวัตร
ตลาดหลักทรัพย์สั่งห้ามซื้อขายหุ้นเอสซีฯของชินวัตร
19 พ.ค. 2553

ตลาดหลักทรัพย์สั่งห้ามซื้อขายหุ้นเอสซีฯของชินวัตร
ตลาดหลักทรัพย์แห่งประเทศไทยขึ้นเครื่องหมาย SP ห้ามซื้อขายหุ้นของ บริษัท เอสซี แอสเสท  (SC) ตั้งแต่วันที่  19  พ.ค.นี้เป็นต้นไป  เนื่องจากปรากฏข่าวว่า SC เป็นหนึ่งในนิติบุคคลตามบัญชีรายชื่อบุคคลแนบท้ายคำสั่งศูนย์อำนวยการแก้ไขสถานการณ์ฉุกเฉิน (ศอฉ) เพิ่มเติม ที่ห้ามมิให้สถาบันการเงินตามกฎหมายว่าด้วยธุรกิจสถาบัน การเงินทำธุรกรรมทางการเงินกับบริษัท  ซึ่งเป็นข้อมูลสำคัญและอาจมีผลกระทบต่อการดำเนินงานของบริษัทและกระทบต่อการตัดสินใจซื้อขายหุ้นของนักลงทุน แต่ข้อมูลยังไม่ครบถ้วนเพียงพอ จึงต้องห้ามซื้อขายหุ้นจนกว่าบริษัทจะชี้แจงความคืบหน้าและผลกระทบต่อดำเนินงานของบริษัท ทั้งนี้ SC ได้ชี้แจงว่าชื่อบริษัทและเลขทะเบียนที่ปรากฏนั้นเป็นชื่อและเลขทะเบียนก่อนการแปรสภาพเป็นบริษัทมหาชนจำกัด ซึ่งสิ้นสภาพบุคคลแล้ว โดย SC มีเลขทะเบียน ซึ่งไม่ตรงกับคำสั่ง ศอฉ.และSC ไม่เคยนำเงินหรือทรัพย์สินของบริษัทฯมาใช้ในการกระทำ หรือสนับสนุนการกระทำให้เกิดเหตุการณ์สถานการณ์ฉุกเฉินเลย โดยบริษัทฯ จะเร่งชี้แจงและเสนอข้อมูลความจริงต่อศอฉ.เพื่อความเข้าใจ และขอเพิกถอนคำสั่งห้ามทำธุรกรรมทางการเงินกับสถาบันการเงินต่อไป 
จากโครงสร้างผู้ถือหุ้นใหญ่ SC  ล่าสุด  มี1.  น.ส.แพทองธาร ชินวัตร ถือหุ้นใหญ่ที่สุดจำนวน 96 ล้านหุ้นหรือ 29.93%2.  น.ส.พินทองทา ชินวัตร ถือ 92ล้านหุ้น หรือ28.97 %3.  นายบรรณพจน์ ดามาพงศ์ 15ล้านหุ้นเท่ากับ 4.95 %4.  คุณหญิงพจมาน ดามาพงศ์ 9ล้านหุ้น เท่ากับ  2.88 %